Proiect

PARLAMENTUL REPUBLICII MOLDOVA
LEGE

cu privire la taxele consulare

----------------------------------------------------------

Parlamentul adoptă prezenta lege organică.
Capitolul I
Serviciile şi taxele consulare

Articolul 1

Dispoziţii generale

Taxele consulare constituie plăţile efectuate în bugetul de stat de către diferite persoane fizice ori juridice în schimbul serviciilor, prestate de Ministerul Afacerilor Externe şi Integrării Europene şi subdiviziunile acestuia.

Articolul 2
Serviciile consulare şi cuantumul taxelor consulare

Se stabilesc taxe consulare, percepute de către Ministerul Afacerilor Externe şi Integrării Europene şi subdiviziunile lui, la efectuarea serviciilor consulare, conform anexelor nr. 1 şi nr.2, care sînt parte integrantă a prezentei legi.

Articolul 3
Încasarea taxelor consulare

(1) Taxele consulare se încasează atît de la persoanele fizice şi juridice ale Republicii Moldova, cît şi de la persoanele fizice şi juridice străine. Pentru apatrizi sînt prevăzute aceleaşi taxe ca şi pentru cetăţenii statului de reşedinţă al acestora.

(2) Serviciile consulare prestate de Ministerul Afacerilor Externe şi Integrării Europene şi de subdiviziunile acestuia nu sînt supuse taxei de stat.

(3) Încasarea taxei consulare de la solicitant se face pînă la efectuarea acţiunii consulare şi nu se restituie în cazul în care acţiunea a fost efectuată sau în cazul în care informaţia sau actele solicitate nu au fost prezentate, din motive obiective, de către autorităţile moldoveneşti sau străine.
(4) În ţară încasarea taxei consulare se efectuează în lei. În afara hotarelor Republicii Moldova, taxa consulară se încasează în euro sau în valuta ţării de reşedinţă. Taxa percepută în valuta ţării de reşedinţă se calculează la începutul fiecărui trimestru, conform cursului mediu al trimestrului precedent existent în statul de reşedinţă faţă de euro. 
(5) Confirmarea plăţii taxei consulare se efectuează prin aplicarea vizei-timbru pe care este indicată taxa încasată ori bonul bancar sau prin bonul de plată din cadrul misiunii diplomatice sau consulare sau în alt mod, stabilit în conformitate cu legislaţia în vigoare.

(6) Persoanele care încasează taxele consulare poartă răspundere disciplinară, administrativă sau penală pentru corectitudinea încasării, depunerii depline şi la timp a taxelor consulare, în conformitate cu legislaţia în vigoare. Modul de încasare, decontare şi evidenţă a acestor sume băneşti se aprobă de Guvern.

(7) Achitarea sumelor pentru serviciile consulare, prestate pe teritoriul Republicii Moldova, se efectuează de către persoanele fizice şi juridice în bugetul de stat, la conturile bancare ale unităţilor Trezoreriei de Stat.

Articolul 4 
Plăţi pentru acoperirea unor cheltuieli aferente 
exercitării acţiunilor consulare

(1) Persoanele fizice şi juridice care beneficiază de servicii consulare, pe lîngă plata taxelor consulare, acoperă cheltuielile aferente, suportate de Ministerul Afacerilor Externe şi Integrării Europene şi subdiviziunile acestuia, pentru deplasare la locul efectuării acţiunii consulare, pentru corespondenţă, telefon, fax, păstrarea averii, comercializarea averii, precum şi pentru alte cheltuieli necesare exercitării acţiunilor consulare.

(2) Angajaţii instituţiilor de stat ale Republicii Moldova, care solicită servicii consulare la exercitarea funcţiilor sale de serviciu, nu acoperă cheltuieli aferente la beneficierea de servicii consulare.

(3) Plăţile pentru acoperirea cheltuielilor aferente nu se atribuie la taxele consulare şi nu se includ în acestea.

(4) Modul de determinare, încasare, decontare, evidenţă şi utilizare a acestor sume băneşti se stabileşte printr-un regulament, aprobat de Guvern.
(5) Cuantumul plăţilor pentru acoperirea cheltuielilor aferente, elaborate şi propuse de către şefii misiunilor diplomatice şi consulare, în temeiul preţurilor, taxelor şi tarifelor medii în ţara de reşedinţă a misiunii diplomatice sau consulare, sînt aprobate de către Ministerul Afacerilor Externe şi Integrării Europene, cu ulterioara lor mediatizare.

Articolul 5
Servicii scutite de taxe consulare

(1) Taxa consulară nu se încasează:

a) la prestarea serviciilor consulare în cazurile în care se acţionează în numele Republicii Moldova pentru dobîndirea, conservarea, valorificarea sau apărarea unor drepturi patrimoniale de stat;

b) la acordarea vizelor pentru funcţionarii organizaţiilor internaţionale, precum şi pentru membrii familiilor acestora;

c) la acordarea, în condiţii de reciprocitate, a vizelor pentru membrii misiunilor diplomatice şi consulare străine, precum şi pentru membrii familiilor acestora;

 d) la acordarea vizelor pentru membrii delegaţiilor guvernamentale sau parlamentare străine şi alte persoane invitate oficial, precum şi pentru membrii familiilor acestora;

e) la eliberarea paşapoartelor diplomatice, precum şi a paşapoartelor de serviciu pentru persoanele care activează în sfera bugetară;

f) la perfectarea vizelor pentru consulii onorifici ai Republicii Moldova, precum şi pentru membrii familiilor acestora (soţ/soţie şi copii);

g) la perfectarea vizelor persoanelor care nu au împlinit vîrsta de 16 ani;

h) la eliberarea şi prelungirea vizelor pentru titularii paşapoartelor diplomatice;

i) la perfectarea notei verbale privind solicitarea vizei unui stat străin pentru titularii paşapoartelor diplomatice şi de serviciu, precum şi pentru membrii delegaţiilor oficiale;

j) pentru înregistrarea şi legalizarea actelor de naştere, întocmite pe numele cetăţenilor Republicii Moldova născuţi pe teritoriul statului de reşedinţă;

k) pentru înregistrarea şi legalizarea actelor de deces, întocmite pe numele cetăţenilor Republicii Moldova decedaţi pe teritoriul statului de reşedinţă, precum şi pentru întocmirea paşaportului mortuar;

l) în cazurile legate de expedierea ajutorului umanitar în Republica Moldova;

m) la includerea în evidenţă consulară a cetăţenilor Republicii Moldova;

n) în cazurile acordării serviciilor consulare persoanelor ce sînt identificate drept victime ale traficului ilicit de fiinţe umane, precum şi, la solicitarea autorităţilor competente ale statului de reşedinţă, în cazurile readmisiei cetăţenilor Republicii Moldova;

o) la perfectarea vizelor persoanelor, grupurilor de creaţie sau sportive organizate, taxa consulară nu se încasează în condiţii de reciprocitate şi în temeiul notificării oficiale a Ministerului Afacerilor Externe străin sau a unei misiuni diplomatice străine;

p) la aplicarea, de către Ministerul Afacerilor Externe şi Integrării Europene, a apostilei pe documentele administrative ale organelor centrale de specialitate ale administraţiei publice emise de acestea în interes propriu.

(2) Categoriile de persoane scutite de achitarea taxelor consulare sînt scutite şi de achitarea cheltuielilor aferente exercitării acţiunilor consulare.

(3) La perfectarea vizelor persoanelor originare din Republica Moldova, domiciliate peste hotare, inclusiv persoanelor specificate la alin. (2) al art. 12 din Legea cetăţeniei Republicii Moldova nr. 1024-XIV din 2 iunie 2000, taxa consulară se încasează cu o reducere de 50% din cuantumul stabilit.

(4) Conducerea Ministerului Afacerilor Externe şi Integrării Europene, şeful Departamentului afaceri consulare şi şefii misiunilor diplomatice şi consulare, la solicitarea cetăţenilor Republicii Moldova, aflaţi în imposibilitatea de plată a acestora din motive obiective, au dreptul de a-i scuti de plata taxelor consulare, în baza documentelor respective confirmative, pentru acţiuni consulare ce ţin de eliberarea titlului de călătorie, aplicarea fotografiei şi consemnarea numelui copilului în paşaport. Scutirile efectuate cu aprobarea şefilor Misiunilor diplomatice şi consulare vor fi sistematizate şi transmise periodic ministerului Afacerilor Externe şi Integrării Europene. 

Capitolul II
Dispoziţii finale

Articolul 6
Intrarea în vigoare

(1) Guvernul, în termen de 6 luni, va aduce actele sale normative în concordanţă cu prezenta lege.

(2) La data intrării în vigoare a prezentei legi, se abrogă Ordonanţa Guvernului nr. 1 din 26 septembrie 2000 privind stabilirea cuantumului taxelor consulare (Monitorul Oficial al Republicii Moldova, 2000, nr.121-123, art.1076), cu modificările şi completările ulterioare. 

Preşedintele Parlamentului 





          
Anexa nr. 1
Serviciile consulare, prestate în ţară de Ministerul 

Afacerilor Externe şi Integrării Europene,
şi cuantumul taxelor consulare, percepute în lei 

I. Perfectarea  şi eliberarea paşapoartelor, 

legalizarea şi eliberarea altor documente
	Nr.d/o
	Denumirea serviciilor
	Tariful

	1.
	Perfectarea unui paşaport de serviciu persoanelor care activează în altă sferă decît cea bugetară 
	250

	2.
	Întocmirea şi dactilografierea unei note verbale privind solicitarea vizelor pentru persoanele care activează în altă sferă decît cea  bugetară 
	100

	3.
	Legalizarea fiecărui act:

a) pentru persoane fizice 

b) pentru persoane juridice 
	20

100

	4.
	Legalizarea unui document, întocmit de către autorităţile statului străin sau cu participarea acestora, destinat pentru utilizare pe teritoriul Republicii Moldova:

a) pentru persoane fizice 

b) pentru persoane juridice
	100

500

	5.
	 Solicitarea unui act, a unei informaţii din străinătate
	50

	6.
	 Întocmirea şi eliberarea altor documente 
	50

	7.
	Examinarea cererii privind cetăţenia Republicii Moldova pentru persoanele stabilite cu domiciliu permanent în străinătate:

a) dobîndirea cetăţeniei prin recunoaştere

b) renunţarea la cetăţenie

c) redobîndirea cetăţeniei 


	   150

3 500

150



	8.
	Eliberarea adeverinţei despre renunţarea la cetăţenia Republicii Moldova 
	800



	9.
	Eliberarea adeverinţei despre redobîndirea cetăţeniei Republicii Moldova
	150


II. Taxele pentru perfectarea vizelor, percepute în euro  
	1.

	Perfectarea vizelor simple, turistice şi de serviciu (business) pentru:
a) o singură călătorie (pe durata unei luni) 

b) două călătorii (pe durata unei luni) 

c) mai multe călătorii (pe durata unei luni) 

d) mai multe călătorii (pe durata a două luni) 

e) mai multe călătorii (pe durata a trei luni) 


	pentru cetăţenii:

	
	
	Turciei
	altor state

	1. 
	2. 
	20

25

35

50

60
	40

50

70

100

120

	2.
	Perfectarea vizei de tranzit:

a) tranzit simplu 

b) tranzit dublu
	10

20


	20

40


Anexa nr. 2

Serviciile consulare, prestate de misiunile diplomatice

 şi consulare  ale Republicii Moldova, 

şi cuantumul taxelor consulare 

I. Perfectarea şi eliberarea paşapoartelor, vizelor şi altor documente

         








(euro)

	Nr.

d/o
	Denumirea serviciilor
	Tariful

	1.
	Perfectarea setului de documente pentru eliberarea paşaportului cetăţeanului Republicii Moldova
	40 

	2.
	Aplicarea fotografiei şi consemnarea numelui copilului în paşaport
	20

	3.
	Perfectarea documentelor privind cererile cetăţenilor Republicii Moldova referitoare la stabilirea permanentă cu traiul în străinătate

 
	150

	4.
	Eliberarea titlului de călătorie


	20

	5.
	Întocmirea şi dactilografierea unei note în adresa misiunilor diplomatice şi consulare străine pentru acordarea de vize sau alte servicii consulare pentru persoanele ce activează în altă sferă decît cea bugetară
	10

	
	Perfectarea vizelor simple, turistice şi de serviciu pentru:
	pentru cetăţenii:

	
	
	Turciei
	altor state

	6. 
	a) o singură călătorie (pe durata unei luni) 

b) două călătorii (pe durata unei luni) 

c) mai multe călătorii (pe durata unei luni) 

d) mai multe călătorii (pe durata a două luni)

e) mai multe călătorii (pe durata a trei luni) 

f) mai multe călătorii (pe durata a şase luni) cu şedere pe un termen de pînă la 90 zile

g) mai multe călătorii (pe durata a douăsprezece luni) cu şedere pe un termen de pînă la 90 zile pe parcursul a şase luni
	20

25

35

50

60

80

100
	40

50

70

100

120

160

200

	7.
	Perfectarea vizei de tranzit:

a) tranzit simplu 

b) tranzit dublu 
	10

20
	20

40

	8.
	Întocmirea şi eliberarea altor documente prevăzute de legislaţia statului de reşedinţă şi care nu contravin legislaţiei în vigoare a Republicii Moldova
	35


II. Perfectarea actelor privind cetăţenia

	1.
	Examinarea cererii cu privire la dobîndirea cetăţeniei Republicii Moldova şi perfectarea setului respectiv de documente
	10

	2.
	Examinarea cererii cu privire la renunţarea la cetăţenia Republicii Moldova şi perfectarea setului respectiv de documente
	200

	3.
	Examinarea cererii cu privire la redobîndirea cetăţeniei Republicii Moldova şi perfectarea setului respectiv de documente
	10

	4.
	Eliberarea adeverinţei despre renunţarea la cetăţenia Republicii Moldova 
	50

	5.
	Eliberarea adeverinţei despre redobîndirea cetăţeniei Republicii Moldova
	10

	6.
	Perfectarea declaraţiei comune a părinţilor cu privire la cetăţenia copiilor minori 
	10

	7.
	Perfectarea certificatului solicitat cu privire la cetăţenia persoanei 
	50


III. Înregistrarea actelor de stare civilă
	1. 
	Înregistrarea căsătoriei şi eliberarea certificatului de căsătorie 
	50

	2. 
	Înregistrarea divorţului în temeiul cererii comune a soţilor – dacă aceştia nu au copii minori comuni
	250

	3. 
	Înregistrarea divorţului în temeiul cererii unuia dintre soţi privind divorţul şi hotărîrea (sentinţa) judecătorească – dacă celălalt soţ este declarat incapabil, dispărut, condamnat la privaţiune de libertate pe un termen mai mare de trei ani
	50

	4. 
	Înregistrarea divorţului în temeiul hotărîrii instanţei judecătoreşti cu privire la desfacerea căsătorie
	150

	5. 
	Întocmirea dosarului privind transcrierea actului de stare civilă şi eliberarea ulterioară a certificatului respectiv
	20

	6. 
	Examinarea cererii privind schimbarea numelui şi/sau prenumelui, şi/sau patronimicului, cu eliberarea ulterioară a certificatului respectiv
	20

	7. 
	Autentificarea cererii tatălui sau cererii comune a părinţilor copilului privind paternitatea şi remiterea către organul de stare civilă care păstrează actul de naştere la care se referă cererea respectivă
	50


IV. Îndeplinirea actelor notariale 
	Autentificarea tranzacţiilor evaluabile

	1. Contracte, cu excepţia contractului de înstrăinare a bunurilor imobile şi contractului de gaj;
contracte de înstrăinare a bunurilor mobile:

           - copiilor, soţului, părinţilor                

           - fraţilor, surorilor, buneilor                

     - altor persoane
	1% din preţul contractului
0,1% din preţul contractului

0,5% din preţul contractului

1% din preţul contractului

	Întocmirea actelor notariale neevaluabile

	2. Autentificarea actelor juridice:

a) procuri:

· în numele persoanei fizice

· în numele persoanei juridice

b) testamente
	30
50

30

	3. Anulare a procurii şi a testamentului
	10

	4. Legalizarea copiilor de pe documente şi a extraselor din ele (pentru o pagină):

· pentru un document cu un volum de pînă la 10 pagini
· pentru un document al cărui volum depăşeşte 10 pagini
	15

10

	 5.  Efectuarea şi legalizarea traducerilor documentelor şi a extraselor 
	15

	6. Eliberarea duplicatului unui act notarial 
     (pentru o pagină) 
	5

	7. Certificarea unor fapte în cazurile prevăzute de lege:

a) certificarea faptului aflării persoanei în viaţă

b) certificarea faptului aflării persoanei într-un anumit loc

c) certificarea identităţii persoanei cu persoana înfăţişată în fotografie

d) certificarea timpului (datei) prezentării documentului
	15

15

10

10

	 8. Primirea la păstrare a documentelor (pentru fiecare lună):
a) a unui pachet cu documente
b) a banilor, hîrtiilor de valoare şi a altor obiecte de preţ
	20

50

	 9.  Luarea măsurilor de pază a bunurilor succesorale
	50 pe lună

	10. Autentificarea altor tranzacţii neevaluabile
	20


EXPUNERE DE MOTIVE

referitor la adoptarea Legii cu privire la taxele consulare

Legea cu privire la taxele consulare abrogă Ordonanţa Guvernului nr.1 din 26.09.2000 şi stabileşte taxa de achitare pentru serviciile consulare prestate de Ministerul Afacerilor Externe şi Integrării Europene al Republicii Moldova şi subdiviziunile acestuia.

Drept scop la elaborarea proiectului respectiv la constituit ajustarea actului normativ la cerinţele cadrului legal existent, excluderea taxei consulare pentru unele acţiuni consulare cum ar fi - includerea în evidenţă consulară a cetăţenilor Republicii Moldova aflaţi peste hotare, perfectarea vizelor pentru Consulii onorifici ai Republicii Moldova, precum şi stabilirea cuantumului taxelor consulare în valută europeană (Euro).

Conform Planului de activitate al consiliului coordonator pentru susţinerea persoanelor originare din Republica Moldova, la care este parte şi MAEIE, s-a hotărât ca să se excludă taxa pentru luarea persoanelor la evidenţă consulară temporară şi permanentă. Acest fapt va eficientiza evidenţa cetăţenilor moldoveni aflaţi peste hotare, care vor fi motivaţi să perfecteze procedura respectivă.  

Potrivit procedurii sunt două modalităţi de luare la evidenţă consulară: includerea în evidenţa consulară permanentă a cetăţenilor Republicii Moldova, domiciliaţi permanent în străinătate şi includerea în evidenţa consulară temporară a cetăţenilor Republicii Moldova, a căror şedere în statul de reşedinţă ţine de studii, tratament etc..

În conformitate cu procedura existentă, includerea în evidenţa consulară permanentă a cetăţenilor Republicii Moldova, domiciliaţi permanent în străinătate se efectuează în cazurile cînd aceştia se stabilesc cu domiciliu permanent în statele străine. O parte din cetăţenii RM aflaţi peste hotare sunt plecaţi ilegal şi îşi perfectează acte temporare de şedere. Această categorie de persoane poate fi inclusă în evidenţa consulară temporară a cetăţenilor Republicii Moldova. 

Luarea în evidenţa consulară temporară a cetăţenilor Republicii Moldova, presupune depunerea dosarului în adresa Misiunilor diplomatice şi consulare ale Republicii Moldova peste hotare şi aplicarea menţiunilor respective în paşapoartele pentru călătorii în străinătate ale acestora. Ca urmare, Misiunile diplomatice şi consulare moldoveneşti ar deţine toată informaţia privind numărul cetăţenilor al RM, precum şi locul aflării (adresa, telefoanele de contact etc.). Informaţia în cauză este destul de binevenită şi utilă pentru autorităţile Republicii Moldova.

Totodată, potrivit practicii altor state, taxa consulară pentru includerea în evidenţă consulară este exclusă sau este pur simbolică.

La etapa actuală, în 27 de state ale Uniunii Europene, Republica Moldova are 18 Misiuni diplomatice şi două Consulate Generale. Din 28 de Misiuni, 9 sunt în cadrul Uniunii Monetare Europene şi odată cu aderarea altor state din cadrul UE la spaţiul Monetar European, numărul acestora se va mări. Astfel, în opinia Ministerului Afacerilor Externe şi Integrării Europene, este oportun de a stabili cuantumul taxelor consulare în valută europeană (Euro). 

În aceiaşi ordine de idei, în contextul eforturilor Republicii Moldova depuse în vederea combaterii traficului de fiinţe umane, a fost luată decizia de a scuti victimele traficului de achitarea taxelor consulare, ceia ce va simplifica procedura de acordarea  asistenţei victimelor fenomenului dat, mai ales în cadrul procedurilor de repatriere ale acestora în ţară.

Un alt aspect al elaborării prezentului act normativ este excluderea taxei consulare la perfectarea vizelor pentru consulii onorifici ai Republicii Moldova, precum şi pentru membrii familiilor acestora (soţ/soţi şi copii). În opinia Ministerului, avînd în vedere că consulii onorifici sunt persoanele care reprezintă interesele statului peste hotare, o astfel de facilitare ar crea circumstanţe favorabile în conlucrarea autorităţilor Republicii Moldova cu consulii onorifici prin prisma promovării intereselor RM în străinătate, precum şi protejarea drepturilor cetăţenilor moldoveni aflaţi în străinătate. Această propunere a parvenit în cadrul elaborării unui nou proiect al Regulamentului privind consulii onorifici ai Republicii Moldova, care a întrat în vigoare la 27 iulie 2007.

Totodată, au fost modificate anexele în contextul stabilirii unei taxe fixe pentru cetăţenii Republicii Moldova aflaţi în diferite state. În Ordonanţă era diferenţiată taxa pentru perfectarea setului de materiale privind eliberarea paşaportului cetăţeanului Republicii Moldova, perfectarea materialelor privind cererile cetăţenilor Republicii Moldova referitoare la stabilirea domiciliului permanent în străinătate şi eliberarea titlului de călătorie, pentru cetăţenii aflaţi în Germania, România, CSI, SUA şi în alte state. În opinia MAEIE, aplicarea unor principii discriminatorii ar putea afecta imaginea ţării în contextul protecţiei drepturilor omului. Astfel, a fost modificat cuantumul taxelor consulare la acţiunile susmenţionate.

În aceiaşi ordine de idei, textul proiectului a fost ajustat la prevederile Legii nr. 1216-XII din 03.12.1992 privind taxa de stat (modificată la 02.04.2004) în contextul stabilirii taxelor consulare pentru acţiuni consulare ce ţin de legalizarea şi autentificarea notarială a actelor şi acţiuni succesorale şi patrimoniale.

Urmare intrării în vigoare pentru Republica Moldova, la 16 martie 2007, a Convenţiei cu privire la suprimarea cerinţei supralegalizării actelor oficiale străine lor, a apărut necesitatea de suplimentare a proiectului Legii cu norme ce prevăd apostilarea, de către Ministerul Afacerilor Externe şi Integrării Europene, a actelor administrative ale autorităţilor administraţiei publice centrale emise de acestea în interes propriu. 

Concomitent, au fost revizuite taxele consulare percepute pentru eliberarea vizelor cetăţenilor Republicii Turcia. Ordonanţa stabileşte un cuantum diferit la acest capitol dintre cetăţenii turci şi cetăţenii altor state. În baza principiului de reciprocitate relativă, taxele percepute la eliberarea vizelor pentru cetăţenii turci au fost reduse cu 50% din cuantumul stabilit pentru cetăţenii altor ţări. Subiectul în cauză a fost discutat de nenumărate ori în cadrul consultărilor bilaterale anuale moldo-turce în domeniul consular. La moment, din punct de vedere a relaţiilor politice cu Republica Turcia, este extrem de importantă menţinerea acestui status quo în concepţia taxei pentru eliberarea vizelor.  

Potrivit practicii internaţionale, majoritatea Misiunilor diplomatice şi consulare străine nu percep taxe consulare majorate pentru efectuarea acţiunilor consulare în regim de urgenţă sau în afara orelor de lucru. Astfel, a fost exclusă prevederea ce reglementa majorarea cuantumului taxelor consulare pentru serviciile consulare efectuate în regim preferenţial.

Totodată, a fost stipulată şi o altă acţiune consulară cum este „Întocmirea şi eliberarea altor documente”. În practica de activitate a Misiunilor diplomatice şi consulare moldoveneşti au fost întîlnite diferite cazuri, cînd cetăţeanul Republicii Moldova solicită Misiunii eliberarea diferitor certificate care, pe de o parte sunt cerute de către autorităţile competente ale statului de reşedinţă, iar pe de altă parte nu contravin legislaţiei naţionale. Ca exemplu pot servi certificate de confirmare a numelui şi prenumelui, în cazul diferenţelor de date apărute între paşaport şi certificat de naştere sau eliberarea unui certificat de confirmare a paternităţii sau maternităţii. Deseori, certificate de confirmare a studiilor sunt solicitate de către studenţii moldoveni. Gama actelor solicitate este destul de larga şi, de aceia nu este posibil de a stabili în textul legii toate actele care ar putea fi solicitate, în dependenţă de cerinţele autorităţilor statului de reşedinţă. 

Sub aspectul financiar şi economic, trecerea la achitarea plăţilor în Euro, sau în valuta naţională a ţărilor de acreditare, în conformitate cu cursul oficial faţă de Euro, va înlătura dificultăţile legate de plăţile efectuate în dolari SUA, mai ales în statele europene, în care Republica Moldova îşi are majoritatea Misiunilor diplomatice şi consulare.

Andrei STRATAN

Viceprim-ministru,

Ministru

